मंशाछापर (कुशीनगर)। अपनी रकम वापस लेने के लिए तीन दिन पहले अरनहवां गांव गए वीरेंद्र दूबे (32) की लाश बुधवार को गंडक नदी में मिली। लाश को देखने से लग रहा था कि हत्यारों ने बड़ी निर्ममता से हत्या की थी। बिहार प्रांत के पिपरासी थाना क्षेत्र में मिली लाश की परिजनों ने शिनाख्त कर ली है। पडरौना कोतवाली पुलिस मौके पर पहुंच गई थी लेकिन पिपरासी पुलिस के न पहुंचने के कारण लाश पोस्टमार्टम के लिए नहीं भेजी जा सकी और वह नदी के किनारे ही पड़ी थी।